ai4bharat/Pralekha huggingface dataset:
जलशक्ती मंत्रालय
जल जीवन अभियान : 2023 पर्यंत 100 टक्के जनतेला नळाने पाणीपुरवठा करण्याची अरुणाचल प्रदेश सरकारची योजना
अरुणाचल प्रदेशच्या दुर्गम आदिवासी भागात नळजोडण्या
अरुणाचल प्रदेशातील, 2000 फूट उंचीवरील शांत, हिरव्यागार निसर्गाच्या कुशीत वसलेल्या ‘सिरीन’ या छोट्याश्या गावातल्या लोकांच्या चेहऱ्यावर आता आनंद पसरला आहे. याआधी, इथल्या लोकांना दुरून पाणी आणण्याचे कष्टप्रद काम रोज करावे लागत असे, विशेषतः गावातल्या जेष्ठ नागरिकांना बरेच लांब चालत जाऊन दूरच्या झऱ्यावरुन पाणी भरुन आणावे लागे. मात्र, आता सिरीन जलपुरवठा योजनेमुळे या गावातील प्रत्येक घरात पाण्याचा नळ लावण्यात आला आहे.
सिरीन गावात पाणीपुरवठा करणे, हे अत्यंत कठीण काम होते. हे गाव डोंगराच्या माथ्यावर वसलेले आहे., त्यामुळे वाळू, खडे, दगड आजूबाजूला असलेल्या नदीखोऱ्यातून जमा करावे लागले. त्याशिवाय, पोलाद, सिमेंट, पाईप्स असे अवजड समान देखील जवळच्या रस्त्यांनी या गावांपर्यंत पोहचवणे अत्यंत कठीण होते. दुर्गम भागामुळे या प्रकल्पाच्या कामाचा खर्चही खूप वाढला होता, त्याशिवाय कुशल मनुष्यबळाचा अभाव, यामुळे हे एक मोठे आव्हान होते. मात्र अविरत प्रयत्न करुन ही योजना आखणे आणि त्याची अंमलबजावणी करण्याचे काम, सार्वजनिक आरोग्य अभियांत्रिकी  विभागाने केले.
अरुणाचल प्रदेशात डोंगराळ भाग असल्याने या भागात गुरुत्वाकर्षण तत्वावर आधारित पाणीपुरवठा योजना राबवली जाते. म्हणजेच गुरुत्वाकर्षणाच्या शक्तीचा वापर करुन पाणी वरुन खाली गावात पोहचवले जाते. जलस्त्रोतापासून पाणी खेचून घेण्यासाठी, तशी यंत्रणा उभारली जाते, व त्याद्वारे गावात पाईपलाईन्स द्वारे जलपुरवठा केला जातो. आधी, खर्चाच्या दृष्टीने, जलप्रक्रिया प्रकल्प बांधण्याचा विचार केला जात नसे. मात्र आता, जलजीवन अभियानामुळे जलप्रक्रिया केंद्र त्याचाच भाग झाले आहे. प्रक्रिया केल्यानंतर, हे पाणी गावाच्या वर बांधलेल्या स्वच्छ जलाशयात संकलित केले जाते. तिथून हे पाणी कार्यान्वित घरगुती नळ जोडणीच्या माध्यमातून गावात पोहचवले जाते. सगळीकडे पाण्याचे सामान वाटप व्हावे, यासाठी काही गावात पाण्याच्या टाक्या बसवलेल्या आहेत.
अरुणाचल प्रदेश सरकारने, जलजीवन अभियानाअंतर्गत, 2023 पर्यंत राज्यातील सर्व घरात नळाने पाणीपुरवठा करण्याचा संकल्प केला आहे. केंद्र सरकारच्या या पथदर्शी योजनेमुळे देशातील सर्व कुटुंबाना पिण्याचे स्वच्छ पाणी उपलब्ध होणार आहे. देशातील सर्व जनतेचे, विशेषतः ग्रामीण जनतेचे जीवनमान उंचावण्याच्या पंतप्रधानांच्या संकल्पानुसार ही योजना आखण्यात आली आहे. या योजनेच्या माध्यमातून गावागावांमध्ये होत असलेल्या पाणीपुरवठ्यामुळे लोकांच्या विशेषतः महिलांच्या आयुष्यात मोठे सकारात्मक बदल झाले आहेत.
सामाजिक न्याय आणि सबलीकरण मंत्रालय
केंद्रीय सामाजिक न्याय आणि सक्षमीकरण मंत्रालयातर्फे उद्या 'सांकेतिक खुणांची भाषा दिन' साजरा करण्यात येणार
नवी दिल्ली, 22 सप्टेंबर 2022
केंद्रीय सामाजिक न्याय आणि सक्षमीकरण मंत्रालयातील दिव्यांग सक्षमीकरण विभागाच्या अखत्यारीतील आयएसएलआरटीसी अर्थात भारतीय सांकेतिक खुणांच्या भाषेवरील संशोधन आणि प्रशिक्षण केंद्रातर्फे उद्या 23 सप्टेंबर 2022 रोजी, नवी दिल्ली येथील भारतीय आंतरराष्ट्रीय केंद्रातील सी.डी.देशमुख सभागृहात सांकेतिक खुणांची भाषा दिन-2022 साजरा करण्यात येणार आहे.
संयुक्त राष्ट्रांनी 23 सप्टेंबर हा दिवस आंतरराष्ट्रीय सांकेतिक खुणांची भाषा दिन म्हणून जाहीर केला आहे तेव्हापासून आयएसएलआरटीसी दरवर्षी हा दिवस साजरा करत असते. यावर्षी, गृह मंत्र्यांच्या अध्यक्षतेखालील राष्ट्रीय अंमलबजावणी समितीने “स्वातंत्र्याच्या अमृत महोत्सवा”चा भाग म्हणून केंद्रीय सामाजिक न्याय आणि सक्षमीकरण मंत्रालयातील दिव्यांगजन सक्षमीकरण विभागातर्फे 23 सप्टेंबर 2022 रोजी “सांकेतिक खुणांची भाषा दिन” साजरा करण्यास मंजुरी दिली. या महत्त्वाच्या उत्सवप्रसंगी, दिव्यांगजन सक्षमीकरण विभाग/सीआरसीज/आरसीज/ संबंधित बिगर-सरकारी संस्था/ मुकबधीर दिव्यांगांसाठी असलेली विद्यालये यांच्या अंतर्गत असणाऱ्या सर्व राष्ट्रीय संस्थांमध्ये हा दिन साजरा करण्यासाठी त्या त्या संस्थांमध्ये तसेच त्याबाहेरील क्षेत्रात अधिकाधिक लोकसहभागासह विविध उपक्रम राबविण्याच्या सूचना देण्यात आल्या आहेत.
संबंधित कृती योजनेनुसार, “स्वातंत्र्याच्या अमृत महोत्सवा”चा भाग म्हणून “सांकेतिक खुणांची भाषा दिन” साजरा करण्यासाठी अंदाजे 3,200 संघटना/ संस्था निश्चित करण्यात आल्या आहेत. सर्वसामान्य जनतेला सांकेतिक खुणांच्या भाषेचे महत्त्व समजावून देणे तसेच सदोष श्रवणक्रिया असलेल्या दिव्यांग व्यक्तींना माहिती तसेच संवादाबाबत सुविधा उपलब्ध करून देणे हा मोठ्या प्रमाणात हा दिन साजरा करण्यामागचा हेतू आहे. सांकेतिक खुणांची भाषा केवळ लोकांना शिक्षित करण्यातच महत्त्वाची भूमिका बजावते असे नाही तर सदोष श्रवणक्रिया असलेल्या व्यक्तींसाठी रोजगार तसेच व्यावसायिक प्रशिक्षण घेण्यासाठी मदत करण्यात अत्यंत महत्त्वाची ठरते.
“सांकेतिक खुणांची भाषा आपल्याला एकत्र आणते” ही या वर्षीच्या सांकेतिक खुणांची भाषा दिन साजरा करण्यासाठीची संकल्पना आहे. डब्ल्यूएफडी नुसार, या दिवशी आपण सांकेतिक खुणांची भाषा हा सदोष श्रवणक्रिया असलेल्या लोकांचा अत्यावश्यक मानवी हक्क आहे याला पाठींबा दर्शविणाऱ्या घोषणापत्रावर स्वाक्षरी करूया आणि मानवी हक्कांसाठी ही स्वाक्षरी करुया! या दिवशी, श्रवणदोषाशी संबंधित समुदाय, सरकारे आणि नागरी समाज प्रतिनिधी या सर्वांना जगभरातील विविध राष्ट्रीय सांकेतिक खुणांच्या भाषांची ओळख करुन देऊन त्याविषयी प्रोत्साहित करणे यासाठी एकत्रित प्रयत्न केले जातात.
या कार्यक्रमाला प्रमुख अतिथी म्हणून केंद्रीय सामाजिक न्याय आणि सक्षमीकरण मंत्री प्रतिमा भौमिक तर सन्माननीय पाहुणे म्हणून केंद्रीय शिक्षण राज्यमंत्री अन्नपूर्णा देवी उपस्थित राहणार आहेत.
R.Aghor /S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 147
माहिती आणि प्रसारण मंत्रालय
दूरचित्रवाणीचे सुवर्णयुग पुन्हा एकदा आणण्यासाठी दूरदर्शन तयार
केबल चालकांना दूरदर्शन वाहिन्या, लोकसभा आणि राज्यसभा वाहिन्या दाखवणे अनिवार्य करण्यासंबंधी माहिती आणि प्रसारण मंत्रायलाकडून निर्देश जारी
नवी दिल्ली, 30 मार्च 2020
सध्याच्या लॉकडाऊनच्या काळामध्ये जनतेला घरामध्ये राहणं जास्त आनंददायी व्हावं, यासाठी दूरदर्शनने आपले सुवर्णयुग पुन्हा एकदा आणण्यासाठी पूर्ण तयारी केली आहे. यानुसार काही वर्षांपूर्वी जनसामान्यांमध्ये अतिशय लोकप्रिय झालेल्या काही मालिकांचे पुन्हा प्रसारण करण्याचे वेळापत्रक दूरदर्शनने तयार केले आहे. याचा तपशील पुढीलप्रमाणे आहे.
1. चाणक्य - चंद्रप्रकाश व्दिवेदी यांनी दिग्दर्शित केलेल्या ‘चाणक्य’ या 47 भागांच्या मालिकेचे एप्रिल, 2020च्या पहिल्या सप्ताहापासून ‘डीडी भारती’या वाहिनीवर दुपारच्या वेळेत प्रसारण करण्यात येणार आहे.
2. उपनिषद गंगा - चिन्मय मिशन ट्रस्टच्यावतीने निर्माण करण्यात आलेल्या आणि चंद्रप्रकाश व्दिवेदी यांनी दिग्दर्शित केलेल्या मालिकेच्या 52 भागांचे एप्रिल, 2020च्या पहिल्या सप्ताहापासून ‘डीडी भारती’या वाहिनीवर दुपारच्या वेळेत प्रसारण करण्यात येणार आहे.
3. शक्तिमान - मुलांमध्ये कमालीची लोकप्रिय ठरलेल्या आणि मुकेश खन्ना यांनी मुख्य पात्र रंगवलेल्या ‘शक्तिमान’ या मालिकेचे डीडी नॅशनल या वाहिनीवर एप्रिल, 2020 पासून रोज दुपारी 1.00 वाजता प्रसारण करण्यात येणार आहे.
4. श्रीमान श्रीमती - मकरंद अधिकारी यांची निर्मिती असलेल्या ‘श्रीमान श्रीमती’ या हास्य मालिकेचे प्रसारण डीडी नॅशनल वर एप्रिल, 2020 पासून रोज दुपारी दोन वाजता करण्यात येणार आहे.
5. कृष्णा काली - ही 18 भागांची मालिका रोज रात्री 8.30 वाजता डीडी नॅशनलवरून प्रसारित करण्यात येणार आहे.
दूरदर्शनने काही मालिकांचे पुन्हा प्रसारण याआधीपासूनच म्हणजे दि. 28 मार्च, 2020 पासून सुरू केले आहे. त्यांची माहिती पुढीलप्रमाणे आहे.
1. रामायण - रामानंद सागर यांनी निर्माण केलेल्या ‘रामायण’ या एकूण मालिकेचे 78 भाग  आहेत. सध्या डीडी नॅशनल या वाहिनीवर दररोज सकाळी 9.00 वाजता आणि रात्री 9.00 ‘रामायण’ ही मालिका दाखवली जात आहे.
2. महाभारत - रोज दुपारी 12.00 वाजता आणि सायंकाळी 7.00 वाजता 97 भागांची  ही मालिका प्रसारित करण्यात येत आहे.
3. व्योमकेश बक्षी - 52 भागांच्या या मालिकेचा एक तासाचा एक भाग रोज सकाळी 11.00 वाजता दाखवण्यात येत आहे.
4. सर्कस - शाहरूख खान याची मध्यवर्ती भूमिका असलेल्या ‘सर्कस’ या मालिकेचे प्रसारण रोज रात्री 8.00 वाजता करण्यात येत आहे. ‘सर्कस’चे एकूण 19 भाग आहेत.
5. हम है ना - या 60 भागांच्या मालिकेचे प्रसारण डीडी नॅशनल नेटवर्कवरून रोज रात्री 10.00 वाजता केले जात आहे.
6. तू तोता मैं मैना - या 26 भागांच्या मालिकेचे प्रसारण डीडी नॅशनल नेटवर्कवरून रोज रात्री 10.00 वाजता केले जात आहे.
केबल टेलिव्हिजन नेटवर्क नियमन कायद्यानुसार देशभरातल्या सर्व डीटीएच केबल चालकांना दूरदर्शनच्या सर्व वाहिन्या तसेच लोकसभा आणि राज्यसभा वाहिन्या दाखवणे बंधनकारक आहे. या कायद्याचा भंग केल्याचे आढळल्यास या कायद्यातील कलम 11,12 आणि 18 अंतर्गत कारवाई केली जाईल.
देशभरामधल्या दूरदर्शन प्रेक्षकांपैकी जर कोणालाही केबल चालकांमुळे आपल्याला हवे असणारी डीडी वाहिनी पाहता आली नाही. तर त्यांनी आपल्या जवळच्या दूरदर्शन केंद्रप्रमुखांकडे त्याची माहिती द्यावी. किंवा ddpb.inform[at]gmail[dot]com या ई-मेल पत्त्यावर तक्रार नोंदवावी. असे आवाहन माहिती आणि प्रसारण मंत्रालयाने एका पत्रकाव्दारे केले आहे.
B.Gokhale/ S.Bedekar/P.Kor
(Visitor Counter : 168
संरक्षण मंत्रालय
आयएनएस आदित्यने समुद्रात जखमी झालेल्या मच्छिमारावर केले वैद्यकीय उपचार
एफ व्ही महोन्नाथन या मासेमारी बोटीकडून आलेल्या संकटकालीन माहितीच्या आधारे, आयएनएस आदित्यने 03 फेब्रुवारी 2022 रोजी गोव्याच्या 75 नोटीकल मैल पश्चिमेस असलेल्या एका गंभीर जखमी मच्छिमाराला तातडीने वैद्यकीय मदत दिली. विपिन असे या मच्छिमाराचे नाव असून त्याच्या उजव्या हाताला गंभीर दुखापत झाली होती. त्यामुळे मोठ्या प्रमाणावर रक्तस्त्राव झाला होता तसेच ऑक्सिजन पातळीही खालावली होती.
आयएनएस आदित्यने तातडीने घटनास्थळी पोहोचून जखमी मच्छिमाराला आधी मासेमारी बोटीतच पूरक ऑक्सिजन आणि प्राथमिक उपचार दिले. नंतर त्याला जहाजावर आणले. विपिनला बाहेर काढण्यापूर्वी त्याच्या उजव्या हाताच्या अनेक बोटांन इजा झाल्यामुळे फ्रॅक्चर झाले होते. रक्तस्त्राव रोखण्यासाठी आणि प्रकृती स्थिर करण्यासाठी त्याच्यावर जहाजावर उपचार करण्यात आले.
जहाजाने, बोटीतील कर्मचाऱ्यांसाठी पुरेश्या अन्नाची व्यवस्था केली आणि जखमी मच्छीमाराची प्रकृती स्थिर झाल्यावर, त्याच्या सहकाऱ्यांच्या स्वाधीन केले.
आरोग्य आणि कुटुंब कल्याण मंत्रालय
केंद्रीय आरोग्य मंत्रालयाने 'सक्षम' शिक्षण व्यवस्थापन माहिती प्रणालीचा प्रारंभ केला
केंद्रीय आरोग्य सचिव राजेश भूषण यांनी आरोग्य आणि कुटुंब कल्याण मंत्रालयाच्या 'सक्षम'  या शिक्षण व्यवस्थापन माहिती प्रणालीचा प्रारंभ केला. हा डिजिटल लर्निंग प्लॅटफॉर्म नवी दिल्लीच्या राष्ट्रीय आरोग्य आणि कुटुंब कल्याण संस्थेने विकसित केला आहे.
सक्षम हा देशातील सर्व आरोग्य व्यावसायिकांना ऑनलाइन प्रशिक्षण आणि वैद्यकीय शिक्षण देण्यासाठी समर्पित आणि एकत्रित मंच आहे. हा डिजीटल शिक्षण मंच ग्रामीण आणि दुर्गम भागातल्या प्राथमिक आरोग्य केंद्रांमधील तसेच महानगरांमधील विशेष आरोग्य सेवा आणि कॉर्पोरेट रुग्णालयांधील आरोग्य व्यावसायिकांची सर्वसमावेशक क्षमता निर्मिती सुनिश्चित करेल.
सध्या 'सक्षम' शिक्षण व्यवस्थापन माहिती प्रणालीवर  ऑनलाइन पद्धतीने 200 हून अधिक सार्वजनिक आरोग्यविषयक तसेच 100 वैद्यकीय अभ्यासक्रम उपलब्ध आहेत. आरोग्य व्यावसायिक url: https://lmis.nihfw.ac.in/ या पोर्टलद्वारे स्वतःची नोंदणी करू शकतात आणि आवश्यक प्रशिक्षण आणि आवश्यक मूल्यांकन निकष पूर्ण केल्यानंतर प्रमाणपत्र मिळवू शकतात.
विशेष सचिव  एस. गोपालकृष्णन, सहसचिव  डॉ. मनश्वी कुमार, राष्ट्रीय आरोग्य आणि कुटुंब कल्याण संस्थेचे संचालक डॉ. धीरज शाह, उपसंचालक निधी केसरवानी, राष्ट्रीय आरोग्य आणि कुटुंब कल्याण संस्थेचे अधिष्ठाता डॉ. व्ही के तिवारी, डॉ. संजय गुप्ता, डॉ. पुष्पांजली स्वैन, डॉ. डी के यादव आणि आरोग्य मंत्रालय तसेच राष्ट्रीय आरोग्य आणि कुटुंब कल्याण संस्थेचे वरिष्ठ अधिकारी यावेळी उपस्थित होते.
संरक्षण मंत्रालय
भारतीय नौदलाची युद्धनौका 'सह्याद्री'चा,पहिल्या भारत-इंडोनेशिया-ऑस्ट्रेलिया त्रिपक्षीय सागरी युद्ध सरावामध्ये सहभाग
नवी दिल्ली, 22 सप्टेंबर 2023
भारतीय नौदलाच्या हिंद प्रशांत क्षेत्रात तैनात असलेल्या स्वदेशी बनावटीच्या आयएनएस सह्याद्री या युद्धनौकेने 20 - 21 सप्टेंबर 2023 या कालावधीत रॉयल ऑस्ट्रेलियन नौदल  आणि इंडोनेशियन नौदल यांची जहाजे आणि विमानांसमवेत झालेल्या पहिल्या त्रिपक्षीय सागरी भागीदारी सरावात भाग घेतला.
या त्रिपक्षीय सरावाने तीन सागरी राष्ट्रांना त्यांची भागीदारी मजबूत करण्याची तसेच हिंद - प्रशांत क्षेत्राला स्थिर, शांततापूर्ण आणि सुरक्षित करण्यासाठी या देशांची सामूहिक क्षमता सुधारण्याची संधी दिली. या सरावाने सहभागी नौदलांना एकमेकांच्या अनुभवाचा आणि कौशल्याचा लाभ घेण्याची संधीही उपलब्ध करून दिली. नौदलकर्मींच्या प्रशिक्षणासाठी आणि परस्पर समन्वय वाढवण्याच्या उद्देशाने जटिल सामरिक आणि पावित्रात्मक कसरती, क्रॉस-डेक भेटी आणि हेलिकॉप्टरचे क्रॉस-डेक लँडिंग सारखे उपक्रम आयोजित केले गेले होते.
आयएनएस सह्याद्री हे स्वदेशी बनावटीचे आणि प्रोजेक्ट-17 क्लास मल्टीरोल स्टेल्थ फ्रिगेट्स अंतर्गत निर्मित तिसरे जहाज मुंबईतील माझगाव डॉक लिमिटेड येथे बांधले गेले असून कॅप्टन राजन कपूर याचे नेतृत्व करत आहेत.
S.Bedekar/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
संरक्षण मंत्रालय
भारतीय लष्कर आज 9 ऑक्टोबर 2021 रोजी 72 वा प्रादेशिक सैन्य दिन साजरा करत आहे
प्रादेशिक सैन्याने 9 ऑक्टोबर 2021 रोजी आपला 72 वा स्थापना दिन साजरा केला. प्रादेशिक सैन्याचे महासंचालक लेफ्टनंट जनरल प्रीत मोहिंदेरा सिंह यांनी राष्ट्रीय युद्ध स्मारकावर पुष्पचक्र अर्पण करून शहीद झालेल्या जवानांना श्रद्धांजली वाहिली. या निमित्त देशभरात अनेक कार्यक्रमांचे आयोजन करण्यात आले होते.
18 ऑगस्ट 1948 रोजी प्रादेशिक सैन्य कायदा लागू करण्यात आला आणि प्रादेशिक सैन्य सध्याच्या स्वरूपात अस्तित्वात आले. सुरुवातीला, प्रादेशिक सैन्यात पायदळ, आर्मर्ड कॉर्प्स, हवाई संरक्षण तोफखाना, सिग्नल, पुरवठा आणि इतर विभागीय युनिट्सचा समावेश होता. 9 ऑक्टोबर 1949 रोजी पहिले गव्हर्नर जनरल सी. राजगोपालाचारी यांनी त्याची औपचारिकरित्या स्थापना केली, जो तेव्हापासून प्रादेशिक सैन्य दिन म्हणून साजरा केला जात आहे .
प्रादेशिक लष्करामध्ये भूमिपुत्र या संकल्पनेवर आधारित होम आणि हर्थ बटालियन व्यतिरिक्त भारतीय लष्कराच्या विविध रेजिमेंटशी संबंधित अनेक युनिट्स आहेत. जम्मू -काश्मीरमधील नियंत्रण रेषेच्या देखरेखीसाठी इंजिनिअर टीए  बटालियन तैनात आहेत. प्रादेशिक सैन्याकडे 10 इकोलॉजिकल टीए बटालियन देखील असून, त्यांच्याकडे देशाच्या परिसंस्थेच्या संवर्धनाची जबाबदारी असून त्यादृष्टीने ते खडकाळ भागात आणि खराब हवामान असलेल्या भूभागात वृक्षारोपण करतात, पाणथळ जमिनींचे पुनरुज्जीवन करतात, जलाशये पुनर्संचयित करतात आणि चेक डॅम बांधून जलसंधारण उपाययोजना करतात. या व्यतिरिक्त, काही टीए बटालियन भारतीय रेल्वे, इंडियन ऑइल कॉर्पोरेशन आणि तेल आणि नैसर्गिक वायू महामंडळात महत्वाच्या जबाबदाऱ्याही कौशल्याने पार पाडतात.
अर्थ मंत्रालय
महाराष्ट्र विधानसभा निवडणुका जाहीर झाल्यानंतर 4 कोटी रुपयांचे काळ धन जप्त : आयकर विभाग महासंचालक 
निवडणुकीदरम्यान काळा पैसा आणि रोख रकमेच्या वापराला आळा घालण्यासाठी आयकर विभागाने उचललेल्या पावलांची महासंचालकांनी दिली माहिती
मुंबई, 1 ऑक्टोबर 2019
राज्यातील सध्या सुरू असलेल्या विधानसभा निवडणुकीदरम्यान काळा पैसा आणि रोख रक्कमेच्या वापरावर आळा घालण्यासाठी आयकर विभाग महासंचालनालय  अहोरात्र काम करत आहे असे आयकर विभागाचे  महासंचालक नितीन गुप्ता यांनी आज मुंबईत सांगितले. ते आज मुंबईत पत्रकार परिषदेत बोलत होते. 21 सप्टेंबर 2019 रोजी आचारसंहिता लागू झाल्यापासून आतापर्यंत आयकर विभागाने 4 कोटी रुपयांची बेकायदेशीर रोख रक्कम जप्त केली आहे, अशी माहिती त्यांनी दिली.
आयकर विभागाने उचललेल्या पावलांबद्दल विस्तृत माहिती देतांना ते म्हणाले की, मुंबई विभागाचे प्रधान संचालक आनंद कुमार यांची संपूर्ण महाराष्ट्रासाठी आयकर विभागाचे मुख्य अधिकारी म्हणून नियुक्ती झाली आहे. खुल्या आणि नि:पक्ष निवडणुका व्हाव्या यासाठी आयकर विभाग अनेक कायदा अंमलबजावणी संस्था आणि इतर सरकारी विभागांशी समन्वय साधत असल्याचे त्यांनी सांगितले.
रोख रक्कमेच्या हालचालींबाबत गुप्तचर विभागाने दिलेली माहिती एकत्रित करण्यासाठी तसेच यासंदर्भात त्वरित कारवाई करण्यासाठी एक नियामक प्रणाली कार्यरत करण्यात आल्याची माहिती त्यांनी दिली. मुंबई, पुणे आणि नागपूर येथे 24 तास कार्यरत असणारे नियंत्रण कक्ष स्थापन करण्यात आले असून 40 अतिशीघ्र पथकं कार्यरत असून यामध्ये मुंबईतील सहा पथकांचा तसेच विविध जिल्हे आणि मतदार संघातील पथकांचा समावेश आहे. याशिवाय बेहिशोबी रोख रक्कमेबाबत लक्ष ठेवण्यासाठी राज्यातील कार्यरत असणाऱ्या विमानतळांवर हवाई गुप्तचर विभाग स्थापन करण्यात आले आहेत, अशी माहितीही त्यांनी दिली.
यासंदर्भात एक सर्वंकष जागृती कार्यक्रम सुरू करण्यात आला आहे. वृत्तपत्र तसेच इलेक्ट्रॉनिक माध्यमं, जाहिरात फलक तसेच सोशल मीडियाचा यासाठी वापर करण्यात येत आहे. यामध्ये
- हिंदी, मराठी आणि इंग्रजी भाषांतील वृत्तपत्रांमधील जाहिराती
- महत्वाची ठिकाणं आणि विमानतळांभोवती प्रचारफलक
- एफ.एम. वाहिन्यांवरून नभोवाणी प्रचार
- फेसबुक पेजद्वारे सोशल मीडियावर प्रचार
- बसवरील फलक
- मान्यवरांच्याद्वारे  संदेश
आयकर विभागाने टोल फ्री क्रमांक , व्हॉटस् ॲप क्रमांक आणि फॅक्स क्रमांक पुरवले असून याद्वारे नागरिक संशयास्पद हालचालींबाबत आयकर विभागाला माहिती देऊ शकतील, असेही त्यांनी सांगितले.
|
|
विभाग
|
|
टोल फ्री क्रमांक
|
|
व्हॉटस ॲप क्रमांक
|
|
फॅक्स क्रमांक
|
|
मुंबई
|
|
1800221510
|
|
9372727823
9372727824
|
|
022-22045936
|
|
पुणे
|
|
18002330700
18002330701
|
|
7498977989
|
|
020-24268825
|
|
नागपूर
|
|
1800233785
|
|
9403391664
|
|
0712-2525844
नागरिक/पोलीस तसेच इतर संस्थांकडून माहिती मिळाल्यानंतर क्यूआरटीच्या माध्यमातून पडताळणी प्रक्रिया केली जाते आणि जर ही माहिती विश्वासार्ह आढळली तर 1961 च्या आयकर कायद्याअंतर्गत योग्य ती कारवाई केली जाते, असे नितीन गुप्ता यांनी सांगितले.
2019 च्या लोकसभा निवडणुकीदरम्यान संपूर्ण महाराष्ट्रातून सुमारे 28 कोटी रुपये जप्त करण्यात आले असून यामध्ये मुंबईतील 16 कोटी रुपयांचा समावेश असल्याचे त्यांनी प्रसारमाध्यमांनी विचारलेल्या एका प्रश्नाच्या उत्तरात स्पष्ट केले.
M.Chopade/J.Patankar/P.Kor
(Visitor Counter : 100
संरक्षण मंत्रालय
मध्यम पल्ल्याच्या भूपृष्ठावरुन हवेत मारा करणाऱ्या क्षेपणास्त्राची चाचणी
नवी दिल्ली, 17 मे 2019
भारतीय नौदलाने मध्यम पल्ल्याच्या भूपृष्ठावरुन हवेत मारा करणाऱ्या क्षेपणास्त्राच्या चाचणीने महत्वपूर्ण यश प्राप्त केले आहे. पश्चिमी समुद्रकिनाऱ्यावर नौदलाच्या कोची आणि चेन्नई या नौकांद्वारे ही चाचणी करण्यात आली. भारतीय नौदल, संरक्षण संशोधन आणि विकास संस्था आणि इस्रायल एअरो स्पेस इंडस्ट्रीज द्वारा ही चाचणी घेण्यात आली.
ही चाचणी म्हणजे अनेक वर्षांच्या सातत्यपूर्ण प्रयत्नांचे फलित आहे. डीआरडीएल हैद्राबाद, डीआरडीओ प्रयोगशाळा यांनी इस्रायल एअरो स्पेस इंडस्ट्रीजच्या सहयोगाने संयुक्तपणे हे क्षेपणास्त्र विकसित केले आहे.
जमिनीवरुन हवेत मारा करणारं हे क्षेपणास्त्र कोलकाता श्रेणीतल्या विनाशिकेवर तसेच भारतीय नौदलाच्या भविष्यातल्या सर्व युद्ध नौकांवरही वापरले जाऊ शकते. या सफलतेमुळे ही विशिष्ट क्षमता बाळगणाऱ्या गटात भारतीय नौदलाचा समावेश झाला आहे.
M.Chopade/N.Chitale/P.Malandkar
(Visitor Counter : 136
संसदीय कामकाज मंत्रालय
संसदेच्या आगामी पावसाळी अधिवेशनाच्या पार्श्वभूमीवर, अर्जुन राम मेघवाल यांनी विविध मंत्रालयांच्या तयारीचा घेतला आढावा
नवी दिल्ली, 6 जुलै 2022
संसदेच्या आगामी पावसाळी अधिवेशनासाठी वैधानिक आणि सरकारी कामकाजाच्या इतर बाबींच्या तयारीचे मूल्यांकन करण्याच्या अनुषंगाने, संसदीय कामकाज आणि संस्कृती राज्यमंत्री अर्जुन राम मेघवाल यांनी विविध मंत्रालये/विभागांचे सचिव आणि वरिष्ठ अधिकाऱ्यांची बैठक घेतली. पावसाळी अधिवेशन, 2022 हे 26 दिवस चालणार असून या कालावधीत सभागृहाच्या 18 बैठका होणार आहेत.
या बैठकीला विविध मंत्रालये/विभागातील वरिष्ठ अधिकारी उपस्थित होते. त्यांनी त्यांच्या मंत्रालयाच्या प्रशासकीय विभागाने प्रस्तावित केलेल्या कामकाजाची माहिती सादर केली.
या बैठकीची पूर्वतयारी म्हणून, संसदीय कार्य मंत्रालयाच्या अधिकार्यांनी 04.07.2022 रोजी विधी विभागाच्या अधिकार्यांसोबत विविध मंत्रालये/विभागांनी प्रस्तावित केलेल्या विधी आणि इतर बाबींचा आढावा घेण्यासाठी बैठक घेतली.
S.Kulkarni /S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
संरक्षण मंत्रालय
भारतीय नौदलात स्वदेशी तंत्रज्ञानाच्या वापराला प्रोत्साहन देणाऱ्या ‘स्प्रिंट आव्हाने’ याचे पंतप्रधान नरेंद्र मोदी यांच्या हस्ते अनावरण
नवी दिल्ली, 18 जुलै 2022
भारतीय नौदलात स्वदेशी तंत्रज्ञानाला चालना देणाऱ्या ‘स्प्रिंट आव्हाने’ या उपक्रमाचे पंतप्रधान नरेंद्र मोदी यांच्या हस्ते आज नवी दिल्लीत नौदल नवोन्मेष आणि स्वदेशीकरण संस्था- एनआयआयओच्या ‘स्वावलंबन’ या परिसंवादादरम्यान अनावरण झाले. संरक्षण क्षेत्रात आत्मनिर्भर होण्यासाठी तसेच, स्वातंत्र्याच्या अमृत महोत्सवी वर्षांचे औचित्य साधत, एनआयआयओ ने संरक्षण नवोन्मेष संघटना- डीआयओ सोबत भारतीय नौदलात 75 नवी स्वदेशी तंत्रज्ञाने/उत्पादने विकसित करण्याचे उद्दिष्ट ठेवले आहे. या संपूर्ण उपक्रमाला “स्प्रिंट’ – , एनआयआयओ आणि तंत्रज्ञान विकास गती विभाग ) असे म्हटले गेले आहे.
21 व्या शतकातील भारताच्या उभारणीसाठी, भारताच्या सैन्यदलांनी आत्मनिर्भर असण्याचे उद्दिष्ट अत्यंत आवश्यक आहे, असे मत, पंतप्रधान नरेंद्र मोदी यांनी व्यक्त केले. आत्मनिर्भर नौदलाच्या निर्मितीसाठी पहिला परिसंवाद ‘स्वावलंबन’ आयोजित करणे, हे अत्यंत महत्वाचे पाऊल आहे, असेही त्यांनी म्हटले.नव्या भारताच्या उभारणीसाठी, या काळात, 75 देशी बनवटीची तंत्रज्ञाने विकसित करण्याचा संकल्प अतिशय प्रेरक आहे, असे सांगत हा संकल्प लवकरच पूर्ण होईल, असा विश्वास त्यांनी व्यक्त केला. असे असले तरीही, हे या क्षेत्रातले आपले पहिलेच पाऊल ठरेल, असेही ते म्हणाले. “भारतीय तंत्रज्ञानांची संख्या वाढवण्यासाठी आपल्याला सातत्याने काम करत राहणे, अत्यंत आवश्यक आहे. भारत जेव्हा आपल्या स्वातंत्र्याची 100 वर्षे करेल, त्यावेळी,आपले नौदल एका अभूतपूर्व उंचीवर पोहोचले असेल, असे आपले उद्दिष्ट असायला हवे” असे पंतप्रधान पुढे म्हणाले.
आत्मनिर्भरतेसाठी, नवोन्मेष आणि स्वदेशीकरण हे महत्त्वाचे घटक असून, सशस्त्र सैन्यदले, उद्योग, संशोधन आणि विकास आस्थापना तसेच शैक्षणिक संस्थांमध्ये मजबूत आणि दीर्घकालीन सहकार्यासाठी हे घटक केंद्रस्थानी ठेवले जावेत, असे मत संरक्षण मंत्री राजनाथ सिंह यांनी व्यक्त केले. संरक्षण क्षेत्रात ‘आत्मनिर्भर’ होण्यासाठी तसेच राष्ट्राची सुरक्षा आणि सर्वांगीण विकासाचे उद्दिष्ट साध्य करण्यासाठी हे सहकार्य आवश्यक आहे, असेही ते पुढे म्हणाले.
ज्यावेळी संपूर्ण देश स्वातंत्र्याचा अमृत महोत्सव साजरा करत आहे, अशावेळी आपल्या स्वातंत्र्याच्या व्याख्येत आत्मनिर्भरतेचा नवा पैलू जोडला गेला आहे, असे राजनाथ सिंह यांनी आपल्या भाषणात नमूद केले.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
जलशक्ती मंत्रालय
जल शक्ती मंत्रालयाने लडाख केंद्रशासित प्रदेशात, जल दर्जा चाचणी केंद्रस्थानी ठेवीत,जल जीवन मोहीम कार्यरत करण्यासाठी केलेल्या प्रयत्नांचे केले मूल्यमापन
नवी दिल्ली, 27 ऑक्टोबर 2020
राज्ये/केंद्रशासित प्रदेशांत ,जल जीवन मोहीम कार्य प्रगतीच्या सुरू असलेल्या सहामाही प्रयत्नांचा आढावा घेण्याच्या मालिकेत ,आज लडाख या केंद्रशासित प्रदेशात केलेल्या प्रयत्नांचे दृकश्राव्य माध्यमाद्वारे पुनरावलोकन करण्यात आले. जल शक्ती मंत्रालय विविध केंद्रशासित प्रदेशांत, जल जीवन मिशन केंद्र सरकारच्या महत्वाच्या 2024 सालापर्यंत नळाद्वारे ग्रामीण भागातील प्रत्येक घरात सार्वत्रिकपणे पाणी उपलब्ध करण्याच्या उद्दिष्ट असलेल्या जल जीवन मोहीमेच्या कार्याच्या प्रगतीचा आढावा घेत आहे.
लडाख येथे 228 गावे आणि 191 ग्राम पंचायती असून 1,421 रहिवास मिळुन सुमारे 44,082 ग्रामीण घरे आहेत. या केंद्रशासित प्रदशाने 2021-22 पर्यंत ग्रामीण भागातील सर्व घरांना 100%नळजोडणी देण्याची योजना तयार केली असून हे साध्य करण्यासाठी ,केंद्रशासित प्रदेशाला त्याला सध्या अस्तित्वात असलेल्या पायाभूत सुविधा वापरण्याची आवश्यकता आहे. लडाखमध्ये 254 गावांमध्ये नळाद्वारे पाणी पुरवले जाते. केंद्रशासित प्रदेश सध्या अस्तित्वात असलेल्या सार्वजनिक जल पुरवठा व्यवस्थेत बदल करून आणि त्यात सुधारणा करून उर्वरित घरांना नळजोडणी देण्याचे काम करीत आहे.
ग्राम कृती योजना, ग्राम जल आणि स्वच्छता समित्यांची स्थापना यासारख्या बाबींवर या बैठकीच्या वेळी प्रकाश टाकण्यात आला. या कार्याला कार्यान्वित करण्यासाठी स्थानिक संस्थांचा आधार घेऊन या योजनेची कार्यवाही करणे ,कार्यान्वित करणे आणि पाणी पुरवठा यंत्रणेची देखभाल आणि संचालन करण्यासाठी स्वयंसेवी संस्था ,गैरसरकारी संस्था, महिला एसएचजी यांची मदत घेण्यावर भर देण्यात आला .केंद्रशासित प्रदेशाला, ग्राम पंचायत कार्यकारिणीचा तसेच इतर सहभागी संस्थांचा क्षमता विस्तार, प्रशिक्षण करणे याबाबत विचारणा करण्यात आली ,तसेच गाव पातळीवर मनुष्यबळ विकासित करणे, जी ही योजना कार्यान्वित करण्यासाठी आणि पाणी पुरवठा व्यवस्था कार्यान्वित आणि देखभाल करणे यासाठी मदत करेल. या केंद्रशासित प्रदेशाला पिण्याच्या पाण्याची स्रोतांची रासायनिक आणि जंतूसंसर्गाबाबत अनिवार्य चाचणी करण्याचा सल्ला देण्यात आला आहे.या मोहिमेअंतर्गत पाण्याच्या दर्जाची चाचणी करणे अनिवार्य आहे.
2020-21या वर्षांसाठी लडाखला 352.09कोटी रुपये निधी देण्यात आला होता. या केंद्रशासित प्रदेशाला गावपातळीवर हा निधी मनरेगा ,एसबीएम,स्थानिक विभाग विकास निधी इत्यादी योजनांसह एकत्रितपणे वापर करत पिण्याच्या पाण्याच्या स्रोतांचा विकास, जल संवर्धन ,सांडपाण्याचे व्यवस्थापन यासाठी उपलब्ध निधीचे काटेकोरपणे वापर करण्याच्या विनंती करण्यात आली होती.
लडाखचा थंड वाळवंटी प्रदेश समुद्र सपाटीपासून 3000-3500मीटर उंचीवर असून तेथे वार्षिक 50 मिमी इतका कमी पाऊस पडतो. पर्यटकांचे लोंढे आणि वातावरणातील बदल यामुळे या नाजूक परिस्थितीतील हिमालयाच्या ऊंच ओसाड प्रदेशात पिण्याच्या पाण्याची कायमस्वरूपी सोय अत्यंत तातडीने उपलब्ध करणेआणि त्याची देखभाल करणे आवश्यक होते.जलजीवन मोहिमेमुळे ही बाब संपूर्णत: लक्षात घेत "हर घर जल" या वैशिष्ट्यपूर्ण संधीचा लाभ होत असून लोकांच्या जीवनमानात सुधारणा झाली आहे.
B.Gokhale/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100